Taylor na drie jaar terug op verhoog | Netwerk24
Taylor na drie jaar terug op verhoog
Deur Kunsredaksie 05 Januarie 2018 17:45
Die komediant Stuart Taylor, wat onlangs sy rolprentdebuut gemaak het in die komedie Finders Keepers , is van 22 Januarie tot 3 Februarie terug op die planke.
Funny You Should Say That is sy eerste komiese vertoning in drie jaar en dit word aangebied in die in die Golden Arrow-ateljee in die Baxter, Rondebosch.
Aanhangers van die boorling van Grassy Park-kan gereed maak vir baie bekkighede en vars sketse. boonop het die grapjas onlangs 40 geword en beskryf sy vertoning as 'n soort midlewe-krisis.
Hy het van die sketse ontwikkel in komedieklubs deur die loop van verlede jaar en meen met die jare se aanstap verkies hy nou om 'n ding by die naam te noem en nie meer erug te hou nie.